રમતગમત યુવક સેવા સાંસ્કૃતિક વિભાગના મંત્રી ઇશ્વરસિંહ પટેલે જણાવ્યું છે કે, રમતગમત ક્ષેત્રે ગુજરાતને વૈશ્વિક સ્તરે નામના અપાવવામાં ગુજરાતના યુવાનો સફળ થયા છે તે માત્ર ને માત્ર ખેલ મહાકુંભના આયોજનને આભારી છે. આજે રમતગમત ક્ષેત્રના વિકાસ અને આયોજન માટે ખેલ મહાકુંભ આશીર્વાદરૂપ બની ગયો છે. ચાલુ વર્ષે યોજાનાર ખેલ મહાકુંભમાં રાજ્યભરમાંથી ૪૨ લાખથી વધુ લોકોએ રજીસ્ટ્રેશન કરાવ્યુ છે.